钦定古今图书集成/理学汇编/经籍典/第090卷 > 《与黄直卿论易编书》李心传
## 钦定古今图书集成/理学汇编/经籍典/第090卷 > 《与黄直卿论易编书》李心传

心传旧作《学易编》，今考《语录》及他书，亦间有与《本义》
不同者。恐学者不知所言先后，有误讲习，妄欲纂集
入《本义》之下，仍加以音释训诂，谓之《本义笺》，不识可
乎？虽不当以门人耳受之语，《易》先生手著之书，然《本
义》在先，《语录》在后，其间十数条，意义尤密。又《启蒙》所
引沙随占法不无差误，未经改正，恐学者以为疑。既
非大义所关。不知可宜卷末作今案附见否。皆乞指
教古书。与《本义》暗合者。妄意亦欲表出之。如汉元儒
娄先生碑云。“父安贫守贱。不可荣以禄”之类。心传上
达。